Ο εκκαθαριστικός λογαριασμός που στέλνουν οι πάροχοι ρεύματος περιλαμβάνει την ακριβή (πραγματική) κατανάλωση που έκανες την περίοδο που αναφέρεται. Ο έναντι λογαριασμός που στέλνουν οι πάροχοι περιλαμβάνει μια εκτίμηση της κατανάλωσης που έκανες την περίοδο που αναφέρεται. Η εκτίμηση βασίζεται στους προηγούμενους λογαριασμούς σου. Οι πάροχοι στέλνουν τους έναντι λογαριασμούς προκειμένου να μην επισκέπτονται συχνά τα ρολόγια των καταναλωτών τους και αυξάνουν τα έξοδα τους. Ο εκκαθαριστικός λογαριασμός αφορά συνήθως ένα προκαθορισμένο διάστημα που στην περίπτωση των λογαριασμών ρεύματος είναι τέσσερις μήνες. Στο μέσο της περιόδου αυτής έρχεται ένας λογαριασμός έναντι για να μοιραστεί κάπως το ποσό που θα πληρώσουμε και να μην μας έρθουν μαζεμένα.